ಸುನಿತಾ ಶೆಟ್ಟಿ

ಸುನೀತಾ ಶೆಟ್ಟಿ, ಎಂ (1932). ಪ್ರಧಾನವಾಗಿ ಸಾಹಿತ್ಯ ಸೇವೆಯನ್ನು ಕೈಗೊಂಡಿದ್ದರೂ ಕನ್ನಡ ಭಾಷೆಯ ಏಳಿಗೆಗಾಗಿ, ದೂರದ ಮುಂಬಯಿಯಲ್ಲಿ ದುಡಿಯುತ್ತಿರುವವರು. ಅಧ್ಯಾಪಕಿಯಾಗಿ, ಕನ್ನಡ ಪತ್ರಿಕೆಯೊಂದರ ಸಂಪಾದಕ ಮಂಡಳಿಯ ಸದಸ್ಯೆಯಾಗಿ, ಜೊತೆಯಲ್ಲಿ ಸಮಾಜ ಸೇವೆಯಲ್ಲೂ ತೊಡಗಿಸಿಕೊಂಡು ಕನ್ನಡದ ಕಂಪನ್ನು ಮಹಾರಾಷ್ಟ್ರದಲ್ಲಿ ಪಸರಿಸುವಂತೆ ಮಾಡುತ್ತಿದ್ದಾರೆ ಸುನೀತಾ ಶೆಟ್ಟಿ. ಸುನಿತಾ ಶೆಟ್ಟಿ ಎಂ, ಮುಂಬಯಿ ಮಹಾನಗರದ ಸಂಸ್ಕೃತಿ ವಲಯದ ಅಭಿವ್ಯಕ್ತಿಗಳಾದ, ಭಾಷೆ, ಸಂಗೀತ,ನಾಟಕ,ಸಾಹಿತ್ಯ ಸಮ್ಮೇಳನಗಳು, ಮೊದಲಾದವುಗಳಲ್ಲಿ ಅತ್ಯಂತ ಸಕ್ರಿಯರಾಗಿ ಭಾಗವಹಿಸುವುದಲ್ಲದೆ ಪ್ರೋತ್ಸಾಹಕೊಡಲು ಸದಾ ನಿರತರಾಗಿರುವ ವ್ಯಕ್ತಿಗಳಲ್ಲೊಬ್ಬರು. ಅವರು  ಕನ್ನಡ, ತುಳು ಕನ್ನಡಿಗರಿಗೆ ಪರಿಚಿತರು.http://www.daijiworld.com/news/news_disp.asp?n_id=114590

ಜನನ, ಬಾಲ್ಯ, ವಿದ್ಯಾಭ್ಯಾಸ, ವೃತ್ತಿ
ಸುನಿತಾ ಶೆಟ್ಟಿಯವರು, (೨೭-೦೬-೧೯೩೨) ಮಂಗಳೂರು ತಾಲ್ಲೂಕಿನ ಕಳವಾರು ಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ತಾಯಿಗಳು, ಕೂಕ್ರ ಡಿ.ಶೆಟ್ಟಿ,ಹಾಗೂ ಸುಂದರಿ ಶೆಟ್ಟಿಯವರು.
ಪ್ರಾಥಮಿಕ ಶಿಕ್ಷಣ ಕಳವಾರಿನಲ್ಲಿ, ಮನೆಹತ್ತಿರದ ಶಾಲೆಯಲ್ಲಿ, (೧ರಿಂದ ೫ ನೆಯ ಇಯತ್ತೆವರೆಗೆ) ನಡೆಯಿತು. ಮಾಧ್ಯಮಿಕ ಶಾಲೆ. ಕಳವಾರಿನ ಚರ್ಚ್ ಶಾಲೆಯಲ್ಲಿ (೬ರಿಂದ  ೮ನೆಯ ಇಯತ್ತೆ) ಪ್ರೌಢಶಾಲೆ ವಿದ್ಯಾದಾಯಿನಿ  ಹೈಸ್ಕೂಲ್ ಸೂರಾತ್ಕಲ್, (೯ ರಿಂದ ೧೧ ನೇ ಇಯತ್ತೆವರೆಗೆ) ಇಂಟರ್ ಮೀಡಿಯೆಟ್ ಮಂಗಳೂರಿನ ಸರ್ಕಾರಿ ಕಾಲೇಜ್, ಬಿ.ಟಿ-ಮಂಗಳೂರಿನ ಕಾಲೇಜಿನಲ್ಲಿ ಸ್ನಾತಕೋತ್ತರ ಹಾಗೂ  ಮುಂಬಯಿ ವಿಶ್ವವಿದ್ಯಾಲಯದಲ್ಲಿ ಎಂ.ಎ. ಹಾಗೂ ಪಿಎಚ್.ಡಿ. ಪದವಿ ಪಡೆದರು.  ಶಾಲಾಶಿಕ್ಷಕಿಯ ಹುದ್ದೆಯಿಂದ ಮುಂಬಯಿಯ ಗುರುನಾನಕ ಖಾಲ್ಸಾ ಕಾಲೇಜಿನಲ್ಲಿ ಕನ್ನಡ ಪ್ರಾಧ್ಯಾಪಕಿಯಾಗಿ ಮುಂಬಯಿ ವಿಶ್ವವಿದ್ಯಾಲಯದ ಕನ್ನಡ ವಿಭಾಗದಲ್ಲಿ ಆಮಂತ್ರಿತ ಪ್ರಾಧ್ಯಾಪಕಿಯಾಗಿ ಅಖಂಡವಾಗಿ ಮೂವತ್ತಾರು ವರ್ಷಗಳ ಕಾಲ ಶಿಕ್ಷಣ ಕ್ಷೇತ್ರದಲ್ಲಿ ಸೇವೆ ಸಲ್ಲಿಸಿದ್ದಾರೆ.

ವಿವಾಹ
ಸುನಿತಾರವರು, ಮಹಾಬಲಶೆಟ್ಟಿಯವರ ಜೊತೆ ವಿವಾಹವಾದರು. ಅಧ್ಯಾಪತಕಿಯಾಗಿ, ಕೋಟೆಕಾರಿನ ಆನಂದಾಶ್ರಮ ಹೈಸ್ಕೂಲ್,ದಲ್ಲಿ ಕೆಲವು ತಿಂಗಳೂ,ಮುಂಬಯಿನ ರಾಷ್ಟ್ರೀಯ ಕನ್ನಡ ಶಿಕ್ಷಣ ಸಂಸ್ಥೆಯಲ್ಲಿ, ೧೯೬೬ ರ  ವರೆಗೆ, ಕನ್ನಡ ಪ್ರಾಧ್ಯಾಪಕಿ, ಖಲ್ಸಾ ಕಾಲೇಜ್, ಮುಂಬಯಿ. ೧೯೬೬ರ ರಿಂದ 

 ಸಾಹಿತ್ಯ ಸೇವೆ 
ಕನ್ನಡವಲ್ಲದೆ ಕರ್ನಾಟಕದ ಉಪ-ಭಾಷೆಗಳಾದ ಕೊಂಕಣಿ, ತುಳುಗಳಲ್ಲೂ, ನೆಲೆನಿಂತ ರಾಜ್ಯದ ಮರಾಠಿಯಲ್ಲಿಯೂ ಡಾ||ಎಂ.ಸುನೀತಾ ಅವರ ಸಾಹಿತ್ಯ ಕೊಡುಗೆ ಅಪಾರವಾದುದು. ರಾಜ್ಯ ಸರ್ಕಾರದಿಂದ `ರಾಣಿ ಅಬ್ಬಕ್ಕ ಪ್ರಶಸ್ತಿ ಉಡುಪಿಯ ಗೋವಿಂದ ಪೈ ಸಂಶೋಧನಾ ಕೇಂದ್ರದಿಂದ `ಪೊಳಲಿ ಶೀನಪ್ಪ ಹೆಗ್ಗಡೆ ಪ್ರಶಸ್ತಿ, `ಪ್ರವಾಸಿಯ ಹೆಜ್ಜೆಗಳು ಕೃತಿಗೆ ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘದವರು ಕೊಡಮಾಡುವ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ, `ಹೃದಯವಂತರು ಕೃತಿಗೆ ಮಂಗಳೂರಿನ ಪತ್ರಿಕಾ ಪ್ರಶಸ್ತಿ, ಪುತ್ತೂರಿನ ಕಿಲ್ಲೆ ಪ್ರತಿಷ್ಠಾನದವರ ಕಿಲ್ಲೆ ಪ್ರಶಸ್ತಿ, ಮುಂಬಯಿಯ ಗುರುನಾರಾಯಣ ಪ್ರಶಸ್ತಿ ಪಡೆದಿದ್ದಾರೆ.
ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿಯ ಸದಸ್ಯರಾಗಿದ್ದರಲ್ಲದೆ, ರಾಷ್ಟ್ರ, ರಾಜ್ಯಮಟ್ಟದ ಅನೇಕ ಬಹು ಭಾಷಾ ಸಾಹಿತ್ಯ ಸಮ್ಮೇಳನಗಳಲ್ಲಿ, ಕವಿಗೋಷ್ಠಿಗಳಲ್ಲಿ ಭಾಗವಹಿಸಿದ್ದಾರೆ. ಮಂಗಳೂರಿನಲ್ಲಿ ನಡೆದ `ವಿಶ್ವ ತುಳು ಸಾಹಿತ್ಯ ಸಮ್ಮೇಳನದ ಕವಿಗೋಷ್ಠಿಯ ಅಧ್ಯಕ್ಷತೆ, ಒಡೆಯೂರಿನಲ್ಲಿ ನಡೆದ ಅಖಿಲ ಭಾರತ ತುಳು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ, ಅಮೆರಿಕೆಯಲ್ಲಿ ನಡೆದ ವಿಶ್ವ ಬಂಟ್ ಸಮ್ಮೇಳನಕ್ಕೆ ಆಮಂತ್ರಿತ ಅತಿಥಿ. 2004ರಲ್ಲಿ ಮುಂಬಯಿಯಲ್ಲಿ ಮೂರು ದಿನಗಳ ಕಾಲ ನಡೆದ ಮಹಾರಾಷ್ಟ್ರ ರಾಜ್ಯ ಕನ್ನಡಿಗರ `ಆರನೆಯ ಸಾಹಿತ್ಯ ಮತ್ತು ಸಾಂಸ್ಕøತಿಕ ಸಮಾವೇಶದ ಅಧ್ಯಕ್ಷತೆ ಇತ್ಯಾದಿಗಳನ್ನು ಉದಾಹರಿಸಬಹುದು. ಡಾ||ಎಂ.ಸುನೀತಾ ಶೆಟ್ಟಿಯವರ ಇನ್ನೊಂದು ಮುಖ್ಯ ಕಾರ್ಯ ಕ್ಷೇತ್ರವೆಂದರೆ ಸಮಾಜಸೇವೆ. ಈ ದಿಸೆಯಲ್ಲಿ ಪುಣೆಯಿಂದ `ಗುಂಡುರಾಜ ಶೆಟ್ಟಿ ಬಂಗಾರದ ಪದಕ ಮತ್ತು `ಸಮಾಜ ಭೂಷಣಿ ಬಿರುದು ಪಡೆದಿದ್ದಾರೆ.

ಸಾಹಿತ್ಯ ಕ್ಷೇತ್ರಕ್ಕೆ ಅವರು ನೀಡಿದ ಕೊಡುಗೆ ವೈವಿಧ್ಯಮಯ. `ನಿನಾದ, `ಅಂತರ ಗಂಗೆ, `ಪಯಣ' ಕವಿತಾ ಸಂಕಲನ  `ಸಮೀಕ್ಷಾ ಲೇಖನ ಸಂಗ್ರಹ, `ಪ್ರವಾಸಿಯ ಹೆಜ್ಜೆಗಳು, `ಅಕ್ಷಯ ಸಂಪದ, ಪ್ರವಾಸ ಕಥನ. ಸಂಪಾದಿತ ಕೃತಿಗಳಾಗಿ `ಬಂಟರು ಕೆಲವು ಅಧ್ಯಯನ, ಮತ್ತು `ಅರವತ್ತು ಕವಿತೆಗಳು, `ಡಾಕ್ಟರೇಟ್ ಪದವಿ ಗಳಿಸಿಕೊಟ್ಟ `ಶಿವರಾಮ ಕಾರಂತರ ಕಾದಂಬರಿಗಳಲ್ಲಿ ಸ್ತ್ರೀ ಮಹಾಪ್ರಬಂಧ ಇವೆಲ್ಲ ಪ್ರಕಟವಾಗಿವೆ. ತುಳು ಭಾಷೆಯಲ್ಲಿ ರಚಿಸಿದ `ಪಿಂಗಾರ `ಸಂಕ್ರಾಂತಿ', `ನಾಗ ಸಂಪಿಗೆಗಳು ಗದ್ಯಕೃತಿಗಳು,  `ಕಲಾ ತಪಸ್ವಿ-ಕೆ.ಕೆ.ಹೆಬ್ಬಾರ್ ವ್ಯಕ್ತಿ ಚಿತ್ರ ಇವು ಪ್ರಕಟವಾಗಿರುವ ಇನ್ನಿತರ ಗ್ರಂಥಗಳು.

ಆವರು ಪ್ರಕಟಿಸಿದ ಕವನ ಸಂಕಲನಗಳು :
 ಪಿಂಗಾರ, 
 ಸಂಕ್ರಾಂತಿ, 
 ನಾಗಸಂಪಿಗೆ,

ಕವನ ಸಂಕಲನಗಳು ತುಳು ಸಂಸ್ಕೃತಿಯ ಪರಿಚಯವನ್ನು ಮಾಡುವಲ್ಲಿ ಯಶಸ್ವಿಯಾಗಿರುವುದಲ್ಲದೆ, ತುಳುನಾಡಿನ ಮಹಿಳೆಯರ ಭಾವನೆಗಳಿಗೆ ನೇರವಾಗಿ ಸ್ಪಂದಿಸಿವೆ. ಸುನಿತಾರವರು, ಮುಂಬಯಿ ವಿಶ್ವವಿದ್ಯಾಲಯದಿಂದ 'ಡಾಕ್ಟರೇಟ್ ಪದವಿ' ಗಳಿಸಿದರು. ಅವರು ತೆಗೆದುಕೊಂಡ ವಿಷಯ, 'ವಿಮೆನ್ ಇನ್ ದ ನಾವೆಲ್ಸ್ ಆಫ್ ಡಾ ಶಿವರಾಮ ಕಾರಂತ'ಡಾ.ಸುನೀತಾ ಶೆಟ್ಟಿ  ಅನುವಾದಿತ 'ಪೊಣ್ಣ ಉಡಲ್ ಬೆಂಗ್ ದ ಕಡಲ್',ಕೃತಿಬಿಡುಗಡೆ,ಕಡಿವಾಣವಿಲ್ಲದ ಸ್ವಾತಂತ್ರ್ಯ ಸರ್ವರಿಗೂ  ಸರಿಸಮಾನವಾಗಿರಬೇಕು ಶ್ರೇಣಿಶ್ಯಾಮ ಭಟ್ (ಚಿತ್ರವರದಿ : ರೋನ್ಸ್ ಬಂಟ್ವಾಳ್) 

ಸೃಜನಾ ಬರಹಗಾರ್ತಿಯರ ಬಳಗದಲ್ಲಿ
ಡಾ.ಸುನಿತಾ ಶೆಟ್ಟಿಯವರು, ಮುಂಬಯಿನಗರದ ಬರಹಗಾರ್ತಿಯರ ಬಳಗದ ಮಾರ್ಗದರ್ಶನದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ.೧೫, ಮೇ, ೨೦೧೬, ಪುಟ.೧೩, ಕರ್ನಾಟಕ ಮಲ್ಲ, ದಿನಪತ್ರಿಕೆಯಲ್ಲಿ ಸೃಜನಾದ ಚೈತ್ರಯಾತ್ರೆ 'ಕವಿ ಶೈಲ'ಕ್ಕೆ, ಎಂಬ ಶೀರ್ಷಿಕೆಯ ಬರಹದಲ್ಲಿ ಸೃಜನಾ ಮಹಿಳೆಯರ ಗುಂಪು, ರಾಷ್ಟ್ರಕವಿ ಕುವೆಂಪುರವರ ಕವಿಶೈಲಕ್ಕೆ ಭೇಟಿನೀಡಿದ ವಿವರಗಳನ್ನು ತಮ್ಮ ಬರಹದಲ್ಲಿ ಸುದೀರ್ಘವಾಗಿ ದಾಖಲಿಸಿದ್ದಾರೆ
ಪ್ರಶಸ್ತಿಗಳು
ಕರ್ನಾಟಕದಲ್ಲಿ ಜನಿಸಿ, ಮುಂಬಯಿಯಲ್ಲಿ ಕನ್ನಡ ಸಾಹಿತ್ಯ ಕೃಷಿ ನಡೆಸುತ್ತಾ ಸಕ್ರಿಯವಾಗಿ  ಸಮಾಜ ಸೇವೆಯಲ್ಲಿ ತೊಡಗಿಸಿಕೊಂಡು ಸಾರ್ಥಕ ಜೀವಿಯಾದ ಎಂ ಸುನೀತಾ ಶೆಟ್ಟಿಯವರಿಗೆ ಹಲವಾರು ಗೌರವಗಳು ಸಂದಿವೆ. # # ೨೦೦೪ರ ಕರ್ನಾಟಕ ಸರ್ಕಾರ, ದಾನ ಚಿಂತಾಮಣಿ ಪ್ರಶಸ್ತಿ.
 ೧೯೯೬-೯೭ ರ ಸಾಲಿನ, ಕರ್ನಾಟಕ ತುಳು ಅಕ್ಯಾಡೆಮಿ ಪ್ರಶಸ್ತಿ.
 ೨೦೧೮ ರ ಸಾಲಿನ 'ಯು.ಎ.ಇ ಬಂಟ್ಸ್ ನ ಪ್ರತಿಷ್ಠಿತ ಬಂಟ್ ವಿಭೂಷಣ ಪ್ರಶಸ್ತಿ' ಪ್ರದಾನ ಮಾಡಲಾಯಿತು. ಯು.ಎ.ಇ ಬಂಟ್ಸ್ ನ ಪ್ರತಿಷ್ಠಿತ ಬಂಟ್ ವಿಭೂಷಣ ಪ್ರಶಸ್ತಿ' ಪ್ರದಾನಮಾಡಲಾಯಿತು
  ಡಾ. ಸುನೀತಾ ಎಂ.ಶೆಟ್ಟಿಯವರು ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಆಯ್ಕೆಯಾಗಿದ್ದಾರೆ.

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು
  ಉದಯವಾಣಿ, ಪು.೧೨, ಮಹಾರಾಷ್ಟ್ರ ವಾರ್ತೆಗಳು,೧,೧೦,೨೦೧೫,ಕನ್ನಡಿಗ ಕಲಾವಿದರ ಪರಿಷತ್ತು ಮಹಾರಾಷ್ಟ್ರದ ೮ನೇ ವಾರ್ಷಿಕ ಮಹಾಸಭೆ,"ಸಂಸ್ಥೆಯನ್ನು ಸಂಘಟಿಸಲು ಮುಂದಾಗೋಣ": ಸುನಿತಾಶೆಟ್ಟಿ
  Bellevision Media Network,By Rons Bantwal, 27 Jun 2016: Dr Sunita Shetty Literary Award conferred on litterateur Dr.Krishna Kolar Kulkarni
 ಶಿಷ್ಯನ ಸಾಧನೆಯೇ ಗುರುವಿಗೆಸಲ್ಲುವ ದೊಡ್ಡ ಗೌರವ,ಡಾ.ಸುನಿತಾಶೆಟ್ಟಿ, ಕರ್ನಾಟಕ ಮಲ್ಲ, ೦೫,ಮಾರ್ಚ್, ೨೦೧೭, ದಿವಂಗತ ವಿದ್ವಾನ್ ರಾಮಚಂದ್ರ ಉಚ್ಚಿಲ್ ಸಂಸ್ಮರಣಾರ್ಥ ಪ್ರಶಸ್ತಿಯನ್ನು ಮುಂಬಯಿನ ಶ್ರೇಷ್ಠರಂಗನಟ,ಶಿಮುಂಜೆ ಪರಾರಿ (ಸೀತಾರಾಮಶೆಟ್ಟಿ)ಯವರಿಗೆ ಪ್ರದಾನ ಮಾಡಲಾಯಿತು.
 ಕರ್ನಾಟಕ ಮಲ್ಲ, 21 April, 2017, ಪು.8,ಮಂಗಳೂರಿನಲ್ಲಿ ಕಕ್ಷಿಣಕನ್ನಡ ಜಿಲ್ಲಾ ಮಹಿಳಾ ಸಾಹಿತ್ಯ, ಡಾ.ಎಸ್.ಸುನಿತಾಶೆಟ್ಟಿ, ಮುಂಬಯಿಯವರಿಂದ ಉದ್ಘಾಟನಾ ಭಾಷಣ
  ಉದಯವಾಣಿ, ೧೭,ಅಕ್ಟೋಬರ್, ೨೦೧೭,ಪು.೧೦,'ಮಹಾರಾಷ್ಟ್ರ ಕರ್ನಾಟಕ, ಮುಂದಿನ ಪೀಳಿಗೆಗೆ ಸಾಧಕರ ಬದುಕು ಪರಿಚಯ ಅವಶ್ಯ : ಡಾ.ಸುನೀತಾ ಶೆಟ್ಟಿ. ಬಿಲ್ಲವ ಭವನದಲ್ಲಿ 'ಅನನ್ಯ ಕಾರ್ಯ ಪ್ರವೃತ್ತ ಮೋಹನ್ ಸಿ.ಪೂಜಾರಿ' ಕೃತಿ ಬಿಡುಗಡೆ
 "ಪ್ರಶಸ್ತಿಗಿಂತ ದೊಡ್ಡದು ನನಗೆ ಮುಂಬಯಿನೆಲದ ಮಣ್ಣು"-ಡಾ.ಸುನೀತಾ ಎಂ.ಶೆಟ್ಟಿ,ಕರ್ನಾಟಕ ಮಲ್ಲ, ೧೪,೧೧,೨೦೨೧,ಪುಟ.೮-ಶ್ರೀನಿವಾಸ ಜೋಕಟ್ಟೆ 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಮುಂಬಯಿನ ಕನ್ನಡ ಪ್ರಾಧ್ಯಾಪಕರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ